26/07/2010 | Administración LocalMunicipal
Noia
Secretaría
Aprobación definitiva da modificación do art.27.3 do Regulamento orgánico do Concello de Noia

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1. do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que a modificación do art.27.3 do Regulamento Orgánico do Concello de Noia, aprobado inicialmente polo Pleno en sesión realizada o 28 de maio de 2010, quedou aprobado definitivamente ao non terse presentado ningunha reclamación ou suxestión durante o período de exposición ao público do expediente. Asemade publícase o texto íntegro refundido deste regulamento que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. O Concello de Noia, no exercicio da súa potestade regulamentaria e de autoorganización establecida no art.59 da Lei 5/97, do 22 de xullo, de Administración Local de Galicia, aproba o Regulamento orgánico da corporación con suxeición á lexislación de rango superior sobre a materia que terá á súa vez carácter supletorio para o non previsto e contemplado neste regulamento.1. Os concelleiros e concelleiras teñen o dereito de asistir, votar ou absterse de votar nas sesións do Pleno da corporación e nas sesións das comisións das que formen parte. Tamén poderán asistir, con voz pero sen dereito a voto, ás sesións das comisións informativas das que non formen parte.2. Todos os concelleiros e concelleiras teñen dereito a formar parte, alomenos, dunha comisión informativa, e a usaren as facultades e desempeñaren as funcións que este regulamento lles atribúe.1. Todos os concelleiros e concelleiras teñen dereito a requiriren da Alcaldía os datos, informes e documentos que teñan no seu poder -ou dos que dispoñan- os órganos e servizos da corporación e que sexan necesarios para o cumprimento das súas funcións, e nomeadamente para a función de control e fiscalización dos órganos de goberno ou da Administración municipal.2. O acceso dos concelleiros e concelleiras á información solicitarase por escrito dirixido á Alcaldía e nel especificaranse os documentos ou expedientes obxecto do pedimento.3. A Alcaldía resolverá sobre a solicitude no prazo de cinco días desde que esta se presentase. Se transcorrido ese prazo non recaese ningunha resolución, entenderase outorgado o acceso e o concelleiro/a poderase dirixir directamente ó xefe/a do servizo administrativo correspondente para que lle facilite a información de que se trate, sendo suficiente -neste caso- a presentación do escrito de solicitude coa correspondente referencia de entrada que xustifique o prazo transcorrido de 5 días para o acceso á información requirida sen máis dilación. Os servizos administrativos da corporación están obrigados a lles facilitaren ós concelleiros/as o acceso á información sen necesidade de solicitude previa nos casos seguintes: 1. Cando os concelleiros/as desempeñen delegacións ou responsabilidades de xestión e a información solicitada estea relacionada co ámbito dos cargos desempeñados.2. Cando soliciten información referida ós asuntos que están incluídos na orde do día das sesións dos órganos colexiados de que formen parte.3. Cando soliciten as resolucións e/ou acordos adoptados por calquera órgano municipal.4. Cando soliciten información á que teñan libre acceso os cidadáns.1. A consulta e o exame concreto dos expedientes ou documentos de que se trate poderase realizar no arquivo xeral, na oficina onde estean ou mediante entrega ó concelleiro/a interesado para que os poida analizar na sala destinada con este fin na propia Casa do Concello.2. A consulta dos libros de actas e de resolucións realizarase na Secretaría Xeral ou no arquivo.3. O exame dos expedientes incluídos na orde do día dunha sesión, realizarase no lugar no que se poñan de manifesto desde a convocatoria.4. A Alcaldía fixará un horario de tarde de dúas horas para o exame e consulta dos expedientes e documentos, a non ser que a Alcaldía o amplíe por razóns de interese público. O dereito dos concelleiros/as á información abrangue o de obteren copias ou certificados da documentación de que se trate, logo da súa solicitude e dentro do prazo de cinco días que fixa o art.3. 1. O exercicio do dereito á información, e nomeadamente o de obter copias ou certificados da documentación de que se trate, será exercido de xeito que non afecte negativamente á eficacia do funcionamento dos servizos públicos.2. A Alcaldía poderá denegar ou condicionar o exercicio do dereito á información dos concelleiros/as por medio de resolución motivada nos casos que dispoña a lei.3. Os concelleiros/as, no uso da información e documentación á que teñan acceso por razón do seu cargo, deberán respectar os dereitos fundamentais das persoas -nomeadamente o dereito á intimidade- e non divulgarán as actuacións municipais que excepcionalmente teñan o carácter de secretas.4. Os concelleiros/as non se poderán servir do seu cargo para obter informacións ou documentos nos que soamente teñan un interese persoal ou profesional. Tampouco poderán usar ou permitir que outras persoas usen esa información ou documentación para finalidades diferentes das derivadas do seu cargo. a) Os concelleiros/as están obrigados a asistiren ás sesións dos órganos colexiados dos que formen parte, a axeitaren a súa conduta a este regulamento e a respectaren a orde e as normas de cortesía propias da corporación. b) Os concelleiros/as non poderán invocar a súa condición de concelleiros/as para o exercicio de actividades mercantís, industriais ou profesionais. c) Todos os concelleiros/as, de xeito individual, deberán ser convidados ós actos oficiais que organice o Concello.1. Os concelleiros/as están obrigados a declararen: a) Sobre as causas de posible incompatibilidade e sobre calquera actividade que lles xere ou lles poida xerar ingresos económicos, e b) Sobre os seus bens patrimoniais.1. As dúas declaracións formularanse perante a Secretaría da corporación consonte ós modelos normalizados que se achegan como anexos I e II deste regulamento e inscribiranse en ámbalas dúas seccións do rexistro de intereses do Concello.2. As declaracións dos concelleiros/as sobre causas de posible incompatibilidade e sobre calquera actividade que lle poida xerar ingresos terán carácter público. Ás declaracións sobre bens patrimoniais soamente poderán acceder as persoas que teñan un interese lexítimo.3. As declaracións débense presentar antes da toma de posesión do cargo; así mesmo, tamén se deberán presentar durante o mandato no caso de que se produza unha variación patrimonial ou no exercicio de actividades privadas. Neste último caso, o prazo para presentar a declaración será dun mes.1. Todos os concelleiros/as deberán estar adscritos a un grupo político municipal.2. Os concelleiros/as, para os efectos da súa actuación municipal, constituiranse en grupos políticos, que se corresponderán coas listas electorais dos partidos políticos, federacións, coalicións ou agrupacións que obtivesen representación na corporación, independentemente do número de concelleiros/as acadadas.3. Ninguén poderá pertencer simultaneamente a máis dun grupo. Non poderán constituír grupos separados os concelleiros/as que pertenzan a unha mesma lista electoral.4. Os GGMM serán subvencionados para o desenvolvemento das súas funcións cunha cantidade en metálico ó mes que será fixada polo Pleno da corporación no momento de aprobar as dedicacións exclusivas, asistencias, delegacións, axudas de custas e subvencións dos membros e GGMM da corporación.5. Todos os grupos municipais, en representación da corporación, deberán seren convocados a todas as actuacións de carácter público ou privado que requiran a presencia institucional do Concello.6. O Concello expedirá en cada lexislatura unha acreditación tipo carné a cada concelleiro/a da corporación para os efectos da súa identificación como tales para o desenvolvemento do seu traballo municipal.1. Formarán parte do grupo mixto os concelleiros/as que non se integren en algún GM dos que constitúan inicialmente as candidaturas que se presentaron ás eleccións.2. Os concelleiros/as que abandonen o grupo municipal do que formaban parte inicialmente pasarán automaticamente a formar parte do grupo mixto, non podendo integrarse nun grupo distinto daquel en que o tivese feito inicialmente.1. Coa finalidade de que poidan desempeñar as súas funcións corporativas, o Concello porá a disposición de todos os GGMM uns locais apropiados nos que se poidan reunir e realizar sesións de traballo. Deberán contar cunha infraestrutura mínima de medios materiais: papel e material de oficina, mesa de reunión, arquivo, asentos, máquina de escribir ou ordenador, acceso a fotocopiadora para as funcións relacionadas co grupo municipal e teléfono.2. O Pleno aprobará o réxime de utilización dos locais municipais por parte dos GGMM da corporación.3. Os concelleiros/as tomarán asento no salón de sesións xunto ós outros concelleiros/as do seu grupo sempre que os medios materiais o permitan. A orde de colocación dos grupos decidiraa a Alcaldía despois de consultar ós voceiros/as; en todo caso a súa disposición tenderá a facilitar a emisión e reconto de votos así como a preservar a confidencialidade e discreción das consultas que os membros poidan realizar entre si durante os debates. Todos os GGMM terán idénticos dereitos.1. A xunta de voceiros estará constituída pola Alcaldía e polos voceiros/as de cada un dos grupos municipais.2. A función da xunta de voceiros é a de colaborar coa Alcaldía na elaboración da orde do día dos plenos da corporación e a de propoñer e resolver os seus membros todas aquelas cuestións e asuntos de carácter especial que non estando recollidas no presente regulamento poidan ser resoltas co acordo dos grupos municipais e a de coordinar os posicionamentos dos diversos grupos nos asuntos que atinxan ó funcionamento da corporación.3. A xunta de voceiros reunirase baixo a presidencia da Alcaldía, que a convocará por iniciativa propia ou a petición de, alomenos, dous voceiros.4. As decisións da xunta de voceiros adoptaranse por consenso.1.-Os órganos básicos do Concello son os seguintes: a) A Alcaldía. b) Os/as tenentes de Alcaldía. c) O Pleno da Corporación. d) A Comisión de Goberno. e) As comisións informativas permanentes. f) A Comisión Especial de Contas.2.-O órgano complementario do Concello é o seguinte: 2.1.-Comisión de Coordinación da Xestión Municipal.2.1.1.-Composición: a) Os/as concelleiros/as membros do grupo político que de acordo cos resultados das últimas eleccións locais, fose maioritario. Ou: b) Os/as concelleiros/as membros dos grupos políticos que, de xeito oficial e por escrito, acordarán pactos de goberno do Concello de Noia.2.1.2.-Funcións: serán as necesarias, dentro da legalidade vixente, para acadar un traballo conxunto, articulado, coordinado e sistemático dos/as concelleiros/as integrantes co fin de conseguir a unidade de goberno e administración do Concello, a eficacia a eficiencia e a óptima utilización dos recursos dispoñibles.2.1.3.-As sesións da Comisión de Coordinación da Xestión Municipal non serán públicas e terán lugar dúas veces ó mes. O día e hora das xuntanzas fixaranse por resolución de Alcaldía.3.-O Pleno da Corporación poderá crea-los seguintes órganos, complementarios dos anteriores: a) Comisións informativas temporais. b) Órganos de participación cidadá. 3.-O/a alcalde/sa poderá nomear concelleiros/as delegados da Alcaldía.4.-O/a alcalde/sa tamén poderá conferir delegacións especiais, para encargos específicos, a prol de calquera concelleiro.1. A denominación e número das comisións informativas determinaranse no Pleno seguinte ó da constitución da corporación. As comisións informativas permanentes estarán integradas polos membros que, como titulares ou suplentes, designen os grupos municipais.2. A representación dos GGMM nas comisións informativas permanentes será dun concelleiro/a por grupo e empregarase a fórmula de voto ponderado para a toma de decisións.3. A presidencia nata das comisións informativas permanentes corresponde á Alcaldía; non obstante, poderá delegar a presidencia efectiva no concelleiro/a que elixa a propia comisión.1. A Alcaldía e o Pleno da corporación poderán delegar na comisión de goberno as competencias que a lei prevé. 2. A delegación de competencias do Pleno na comisión de goberno require o voto favorable da maioría simple dos membros da corporación.3. De calquera acordo da comisión de goberno tomado en uso de calquera competencia que lle fose delegada, deberase dar conta expresamente e por escrito, nun prazo non superior ós 5 días, ó órgano correspondente delegante e/ou á xunta de voceiros/as.1. O Pleno da corporación reunirase en sesión ordinaria con periodicidade mensual agás no mes de agosto e decembro.2. Cando o día prefixado no punto anterior coincida con festividade, a sesión trasladarase ó día hábil inmediatamente anterior.3. As sesións extraordinarias que soliciten, alomenos, a cuarta parte dos concelleiros/as da corporación convocaranse no prazo de 4 días e terán lugar no prazo de 15 días hábiles desde que a solicitude fose presentada. En todo caso aplicarase o disposto polo art.46.2. a) da LRBRL, sobre convocatoria automática da sesión, se non fose convocada pola Alcaldía.4. Nas vésperas do 25 de xullo realizarase un Pleno extraordinario co fin de darlle realce á celebración mediante unha declaración institucional.1. As sesións do Pleno da corporación serán públicas.2. A convocatoria das sesións do pleno -unha vez realizada- comunicaráselles ós medios de comunicación, entidades rexistradas no Concello e anunciarase no taboleiro de edictos do Concello.3. Unha vez rematada a sesión, a Alcaldía abrirá unha rolda de intervención por parte do público asistente, de conformidade co que dispoña o regulamento de participación veciñal.4. As actas das sesións do Pleno exporanse no taboleiro de edictos do Concello por un prazo de quince días e remitiránselles a todos os concelleiros/as xunto coa convocatoria da sesión seguinte.1. Todos os asuntos serán tratados pola orde en que estean na axenda da sesión, mais a Alcaldía poderá modificar a citada orde cando a aprobación dun asunto esixa unha maioría especial e esta non se poida obter no momento previsto inicialmente na axenda a proposta de calquera concelleiro/a, contando coa aprobación maioritaria do Pleno.2. Calquera concelleiro poderá durante o debate pedir a retirada dalgún asunto incluído na orde do día para que se incorporen ó expediente documentos, informes ou se completen trámites, ou poderá solicitar o seu adiamento para outra sesión. O pedimento será obxecto de votación ó rematar o debate e antes de decidir sobre o fondo do asunto, se ben esta cuestión non afectará ás mocións presentadas polos grupos municipais que poderán manter -en todo caso- as súas propostas para debate e consideración polo Pleno.3. Cando os asuntos non incluídos na orde do día que requiran informe preceptivo de Secretaría ou de Intervención e os funcionarios non o poidan dar no acto, deberán solicitar estes o seu adiamento á Alcaldía ata a sesión seguinte. Se este pedimento non é atendido, farase constar en acta.4. Todos os asuntos que se someten á consideración das diferentes comisións da corporación deberán contar cos correspondentes informes que procedan segundo a natureza do acordo; no caso excepcional de non poder contar con algún deles, deberá ser facilitado ós membros da comisión nun prazo non superior a 24 horas desde o seu remate e sempre antes do inicio da sesión na que se vaia a decidir sobre a cuestión.1. Ditame é a proposición que se leva á decisión do Pleno logo do estudio do expediente pola comisión informativa correspondente. Conterá unha parte expositiva na que se explique o sentido do voto dos membros da comisión e o acordo que se propón ó Pleno.2. Moción é a proposición que se leva directamente á decisión do Pleno pola vía da declaración de urxencia ou a proposta incluída na orde do día por un grupo municipal. Poderase presentar por escrito ou oralmente.3. Voto particular é a proposta de modificación dun ditame que presenta un membro da comisión informativa que ditaminou o asunto. Pódese formular oralmente no transcurso da sesión da comisión informativa ou mediante escrito que se presentará ó día seguinte da sesión da comisión.4. Emenda é a proposta de modificación dun ditame ou dunha moción que pode presentar calquera concelleiro por escrito antes do inicio da sesión do Pleno na que se vai debater o asunto. Cando o obxecto da emenda e unha moción que se presentou oralmente no decurso da sesión plenaria, aquela tamén se poderá presentar de xeito verbal no transcurso do debate.1. Os asuntos da orde do día principiarán coa lectura do ditame da comisión informativa ou coa lectura da proposición ou moción. Calquera concelleiro/a pode pedir a lectura daquelas partes do expediente ou dos informes que xulgue conveniente. A seguir, o alcalde ofreceralles a palabra ós voceiros dos grupos políticos. Se ninguén a pide, o asunto someterase directamente á votación.2. De se promover debate, a Alcaldía ordenará as intervencións consonte as seguintes regras: a) Para facer uso da palabra requírese a previa autorización da presidencia. b) O debate iníciase cunha defensa do ditame, proposición ou moción por parte dalgún membro do grupo ou grupos que o/a aprobase ou o/a presentase. c) A seguir, os diversos grupos consumirán unha primeira rolda de intervencións. Como norma xeral, cada unha delas non superará os dez minutos de duración. Todos/as os/as intervenientes poderán dispor do mesmo tempo. d) Cando se fagan alusións que comporten xuízos de valor ou inexactitudes sobre a persoa ou a conduta dun concelleiro/a ou dun grupo político municipal, o concelleiro/a ou o voceiro/a do grupo aludido poderá solicitarlle á presidencia que lle permita unha breve intervención por un tempo non superior a tres minutos para contestar sen entrar no fondo do asunto obxecto do debate. e) Se algún grupo o solicita, iniciarase unha segunda rolda de intervencións. Como norma xeral, cada unha delas non superará os cinco minutos de duración. Rematada esta, o alcalde/esa poderá concluír o debate, que pechará o relator para ratificar ou modificar o seu posicionamento. f) Ninguén poderá ser interrompido mentres fala máis que pola presidencia, e para advertirlle que se lle esgotou o seu tempo ou para chamalo á cuestión ou á orde. Así mesmo, a presidencia poderá intervir para retirar a palabra a alguén ou para chamar á orde a corporación, a algún dos concelleiros/as ou ao público asistente. g) Transcorrido o tempo establecido, a presidencia retiraralle a palabra ó orador, despois de advertirlle por dúas veces que debe concluír a súa intervención.3. Os concelleiros/as poderán pedir a palabra en calquera momento para presentar unha cuestión de orde. Deberán citar a norma en que se basean. A presidencia resolverá no acto o que proceda, sen que sobre a súa decisión se poida suscitar ningún debate.4. Os funcionarios de Secretaria e de Intervención poderán intervir cando os requira a presidencia por razóns de asesoramento técnico. Se estes funcionarios xulgan que no debate se suscitan cuestións que poidan presentar dúbidas de legalidade ou que poidan ter repercusións orzamentarias, poderán solicitar da Alcaldía o uso da palabra para asesorar á corporación. As normas que contén o artigo anterior sobre os debates enténdese sen prexuízo das facultades da Alcaldía para ampliar o número e a duración das intervencións, unha vez escoitada a xunta de voceiros, en atención á importancia das materias de que se trate.1. Os oradores/as serán chamados á cuestión sempre que estean fóra dela, por digresións alleas ó punto de que se trate ou por volveren sobre o que xa se discutiu ou votou.2. A Alcaldía retiraralle a palabra ó orador/a a quen lle fixese unha terceira chamada á cuestión nunha mesma intervención.1. O/A alcalde/sa poderá chamar á orde a calquera concelleiro/a que: a) Use palabras ou conceptos ofensivos para a dignidade ou honor da corporación ou dos seus membros, das institucións públicas ou de calquera persoa pública ou privada. b) Interrompa ou de calquera outro xeito perturbe a orde da sesión e c) Pretenda intervir sen que lle fose concedida a palabra ou logo de que lle fose retirada 2. Logo de tres chamadas á orde na mesma sesión, coa advertencia na segunda das consecuencias dunha terceira chamada, a presidencia poderalle ordenar a calquera concelleiro/a que abandone o salón de sesións e poderá adoptar as medidas necesarias para que a expulsión se faga efectiva.1. Na orde do día de todas as sesións ordinarias do Pleno e a continuación da aprobación de actas anteriores incluirase sempre un segundo apartado, no que se porán en coñecemento do Pleno todas as resolucións adoptadas pola Alcaldía e os acordos da comisión de goberno desde a data da sesión ordinaria anterior.2. Con esta finalidade, o expediente da sesión incorporará unha relación de todas as resolucións de Alcaldía e de todas as actas das sesións da comisión de goberno tidas desde a sesión plenaria ordinaria anterior.3. Entregaranse ó mesmo tempo e en soporte informático compatible con procedementos habituais de xestión as resolucións e acordos que se citan no punto anterior, para o coñecemento, estudio e control por parte dos grupos municipais, sempre que os medios técnicos o permitan.1. Na orde do día das sesións ordinarias incluirase sempre un apartado final de rogos e preguntas.2. O rogo é unha proposta de actuación que calquera dos concelleiros/as da corporación lle dirixe a algún dos órganos do goberno municipal e formularase no apartado correspondente da orde do día; responderase na sesión seguinte á da súa presentación, a non ser que a presidencia xulgue conveniente responderase ós rogos na mesma sesión en que se presenten. Non poderán dar lugar a debate.3. A pregunta é calquera cuestión que lle dirixan os concelleiros/as a un órgano do goberno municipal no seo do Pleno da corporación. As que se formulen por escrito e cunha antelación de, alomenos, 48 horas serán respostadas na sesión do Pleno seguinte, tendo a posibilidade, quen as formulen, e antes da súa contestación, de repetir de viva voz o seu enunciado. As que se presenten de forma oral ou por escrito na mesma sesión do pleno serán obxecto de resposta na sesión seguinte, a non ser que a presidencia xulgue conveniente contestadas de xeito inmediato.1. Antes de principiar a votación, a presidencia exporá de forma clara e concisa os seus termos. Unha vez iniciada, non se poderá interromper por ningún motivo e ninguén poderá facer uso da palabra nin entrar ou saír do salón de sesións. Logo de concluída, o/a alcalde/sa declarará o resultado.2. De se manteren votos particulares ou emendas, estes decidiranse antes do ditame ou da moción que se trate.3. O sistema normal será a votación ordinaria, a man alzada. A votación nominal requirirá a solicitude dun grupo político e a aprobación polo Pleno. Neste caso, o secretario/a da corporación nomeará ós concelleiros/as e estes responderán “si”, “non” ou “abstención”. O chamamento realizarase por orde alfabética do primeiro apelido e a presidencia votará ó final.4. A votación secreta utilizarase no caso que prevé o artigo 253 da LALG, e tamén no caso de elección ou destitución do alcalde por medio da moción de censura. A votación secreta realizarase por medio da introdución de papeleta nunha furna, logo do chamamento do secretario/a na orde sinalada no apartado anterior.1. Os grupos políticos que, despois de rematado o debate, mudasen o sentido do seu voto poderán solicitarlle ó/á alcalde/sa unha intervención para explicar brevemente a súa posición.2. A explicación de voto non poderá exceder de 1 minuto de duración.1. A comisión de goberno reunirase en sesión ordinaria con periodicidade semanal, no día e hora que sinale o/a alcalde/sa. A comisión reunirase en sesión extraordinaria cando a convoque a Alcaldía.2. O/A alcalde/sa dirixirá e ordenará os debates que se produzan no seo da comisión de goberno.1. As sesións da comisión de goberno non serán públicas, sen prexuízo da publicidade e da comunicación das actas e da notificación dos acordos.2. As actas das sesións da comisión de goberno remitiránselles a todos os concelleiros/as da corporación no prazo de dez días desde que tivesen lugar as citadas sesións, mediante o procedemento descrito no art 28.3, sen prexuízo de que os grupos municipais poidan solicitar calquera documento por escrito e avalados pola certificación administrativa que corresponda.3. As actas das sesións da comisión de goberno expoñeranse no taboleiro de edictos da corporación durante un prazo de 15 días.1. Haberá sesións extraordinarias cando o seu presidente/a o decida ou a solicitude da cuarta parte dos seus membros, empregándose para tal efecto o sistema de voto ponderado.2. A comisión informativa de facenda e persoal, en funcións de comisión especial de contas, reunirase antes do día 1 de xuño de cada ano para ditaminar as contas anuais do Concello. As devanditas contas e a súa documentación complementaria estarán ó dispor dos membros da comisión antes da sesión por un prazo de quince días, para o seu exame e consulta.3. Os presidentes das comisións informativas poderán requirir a presencia nas súas sesións de persoal da corporación para efectos informativos. As sesións das comisións informativas non terán carácter público. O regulamento de participación veciñal fixará os mecanismos de presencia e intervención de representantes de asociacións constituídas para a defensa dos intereses colectivos, xerais ou sectoriais dos/as veciños/as.1. O secretario/a da corporación porá por escrito as actas das sesións do Pleno e da comisión de goberno do Concello, nas que constarán: a) O lugar da reunión, co nome do municipio e do local en que ten lugar. b) O día, mes e ano. c) A hora en que principia. d) O carácter ordinario ou extraordinario da sesión e se é en primeira ou segunda convocatoria. e) O nome e apelidos do/a alcalde/sa, dos concelleiros/as presentes e ausentes, do secretario/a ou de quen legalmente o substitúa, e do interventor/a cando asista; f) A orde do día. g) Un resumo das intervencións que se rexistren no debate dos asuntos da orde do día e das opinións expresadas polos grupos políticos e polos concelleiros/as. h) As incidencias que se produzan nos debates e que sexan relevantes para a finalidade do acto; as votacións que se realicen e o sentido do voto dos grupos políticos, e se é o caso o dos concelleiros/as. l) A parte dispositiva dos acordos que se adopten e a hora en que se pecha a sesión.2. Os/As concelleiros/as teñen dereito a que se transcriban integramente as súas propias intervencións cando acheguen no acto o seu texto.3. Os/as propoñentes de mocións, emendas, votos particulares, etc., teñen dereito a que figure en acta unha copia facsímile da proposta presentada cando aquela fose rexistrada previamente ou entregada por escrito na propia sesión.1. O primeiro punto da orde do día das sesións ordinarias será a aprobación da acta ou das actas das sesións anteriores.2. A presidencia preguntaralles ós/ás concelleiros/as se teñen algunha observación que facer; de non as haber, a acta enténdese aprobada. Se hai observacións, debateranse brevemente e o Pleno decidirá as rectificacións que procedan. Constarán en acta as rectificacións que se aproben.3. En ningún caso se poderán modificar os acordos adoptados e soamente se poderán emendar os erros materiais ou de feito ou as omisións apreciadas. As actas das sesións do pleno da corporación e da comisión de goberno transcribiranse ós libros con suxeición ás normas aprobadas pola Xunta de Galicia. As resolucións de Alcaldía inscribiranse nun rexistro propio por orde correlativa de data e numeración, e transcribiranse ó libro correspondente con suxeición ás normas aprobadas pola Xunta de Galicia. As convocatorias das sesións, ordes do día, mocións, votos particulares, propostas de acordos, ditames, informes, actas e, en xeral, toda a documentación do Concello que conste nos expedientes, redactaranse no idioma galego. Calquera informe, traballo, memoria ou ditame requirido mediante contrato ou en atribucións das súas competencias polo Concello a profesionais, entidades ou empresas alleas a aquel será redactado e entregado en idioma galego. O Pleno da corporación aprobará tanto os regulamentos dos órganos complementarios do Concello -consellos sectoriais, parroquiais.-, como os regulamentos que garantan a participación cidadá, e terán o carácter de complementarios deste regulamento orgánico da corporación. Os regulamentos dos órganos complementarios requiren o mesmo quórum que este e aprobaranse por idéntico procedemento. Este regulamento entrará en vigor logo de que se publique enteiramente no Boletín Oficial da Provincia e transcorra o prazo de quince días a que se refiren os artigos 70.2 e 65.2 da Lei 7/1985, do 2 de abril, reguladora das Bases de Réxime Local. Don/Dona., maior de idade, veciño/a do municipio de., con domicilio en., titular do documento de identidade núm., expoño: Que en cumprimento do que dispón o art.75 da Lei 7/1985, do 2 de abril, reguladora das bases de réxime local, formulo a presente declaración sobre causas de incompatibilidade e actividades económicas: Declaro formalmente que non me afecta ningunha das causas de incompatibilidade para desempeñar o cargo de concelleiro/a da corporación de Noia, previstas na vixente lexislación electoral e de réxime local. Declaro que as miñas actividades e ocupacións profesionais, mercantís ou industriais e os meus traballos por conta allea son os seguintes: E para que conste no rexistro de intereses da corporación do Concello de Noia, asino a presente declaración en Noia, o. de. do ano 2000. Don/Dona., maior de idade, veciño/a do municipio de., con domicilio en., titular do documento de identidade núm., expoño: Que en cumprimento do que dispón o art.75 da Lei 7/1985, do 2 de abril, reguladora das Bases de Réxime Local, formulo a presente declaración de bens patrimoniais. a) Bens inmobles (descrición, data de adquisición, inscrición no Rexistro da Propiedade). b) Bens mobles (descrición, data de adquisición). c) Valores mobiliarios (descrición, data de adquisición). E para que conste no rexistro de intereses da corporación do Concello de Noia, asino a presente declaración en Noia, o. de. do ano 20. Noia, 19 de xullo de 2010 O alcalde, Asdo. Rafael García Guerrero.